വീര് സവര്ക്കര് ഒരിക്കലും ബ്രിട്ടീഷുകാരോട് മാപ്പ് പറഞ്ഞിട്ടില്ല ശിവസേന എം പി സഞ്ജയ് റാവത്ത് മുംബൈ : വീര സവര്ക്കര് ഒരിക്കലും ബ്രിട്ടീഷുകാരോട് മാപ്പു ചോദിച്ചിട്ടില്ലെന്ന് ശിവസേനാ എംപി സഞ്ജയ് റാവത്ത്. പൂനെയില് മാദ്ധ്യമപ്രവര്ത്തകരോട് സംസാരിക്കുകയായിരുന്നു റാവത്ത് . പത്ത് വര്ഷത്തിലേറെയായി ജയിലില് കഴിയുന്ന സ്വാതന്ത്ര്യസമര സേനാനികള് ജയിലില് നിന്ന് പുറത്തുപോകാന് എന്തെങ്കിലും തന്ത്രം സ്വീകരിക്കാറുണ്ട് .രാഷ്ട്രീയക്കാരായാലും തടവില് കഴിയുമ്ബോള്, ഇത്തരം തന്ത്രങ്ങള് സ്വീകരിക്കാറുണ്ടെന്നും റാവത്ത് പറഞ്ഞു. സവര്ക്കര് അത്തരമൊരു തന്ത്രം സ്വീകരിച്ചിരുന്നെങ്കില് അതിനെ ക്ഷമാപണം എന്ന് വിളിക്കാനാവില്ല. സവര്ക്കര് ഒരു തന്ത്രം സ്വീകരിച്ചിട്ടുണ്ടാകാം , അതിനെ ക്ഷമാപണം എന്ന് വിളിക്കാനാവില്ല. സവര്ക്കര് ഒരിക്കലും ബ്രിട്ടീഷുകാരോട് മാപ്പ് പറഞ്ഞിട്ടില്ല, അദ്ദേഹം പറഞ്ഞു. സവര്ക്കര്ക്ക് ഭാരതരത്നം നല്കണമെന്ന് പലതവണ ആവശ്യപ്പെട്ടിട്ടുള്ള നേതാവ് സഞ്ജയ് റാവത്ത്. തന്റെ പാര്ട്ടിയുടെ ആദര്ശ പുരുഷനാണ് സവര്ക്കര് എന്നും റാവത്ത് പറഞ്ഞു .